
 22.11.2018
 BG
 Официален вестник на Европейския съюз
 L 296/1
 Изменения в Митническата конвенция за международния превоз на стоки под покритието на карнети ТИР (Конвенция ТИР от 1975 г.)
 В съответствие с уведомлението от страна на депозитаря C.N.557.2018.TREATIES – XI.A.16 от 3 февруари 2019 г. влизат в сила следните изменения на Конвенция ТИР за всички договарящи страни
 Член 1, буква р)
 След „митническите власти“ се добавя „или други компетентни органи“.
 Член 3, буква б)
 Вместо „одобрени“ да се чете „упълномощени“.
 Член 6, параграф 2
 Вместо „одобрена“ да се чете „упълномощена“.
 Член 11, параграф 3
 Вместо „три месеца“ да се чете „един месец“.
 Член 38, параграф 1
 Вместо съществуващия текст да се чете:
 „1. Всяка договаряща се страна има право да изключи временно или завинаги от прилагането на разпоредбите на настоящата конвенция всяко лице, извършител на грубо или повторно нарушение на митническите закони или правилници, прилагани за международните превози на стоки. Договарящата се страна определя условията, при които нарушението на митническите закони или правилници се счита за тежко.“
 